תקנות בריאות העם (אמות מידה לחלוקת סכום נוסף) (שיפור הפעילות בתחום מניעת הזיהומים בשנת 2025)

{{ח:התחלה}}
{{ח:כותרת|תקנות בריאות העם (אמות מידה לחלוקת סכום נוסף) (שיפור הפעילות בתחום מניעת הזיהומים בשנת 2025), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 1560|תקנות בריאות העם (אמות מידה לחלוקת סכום נוסף) (שיפור הפעילות בתחום מניעת הזיהומים בשנת 2025)|https://olaw.org.il/takanot/takanot-11832.pdf}}.
{{ח:סוגר}}
{{ח:מפריד}}

{{ח:מבוא}}
בתוקף הסמכות לפי {{ח:חיצוני|פקודת בריאות העם#סעיף 33|סעיף 33}} {{ח:חיצוני|פקודת בריאות העם|לפקודת בריאות העם, 1940}} (להלן – הפקודה), שנטלתי לפי {{ח:חיצוני|חוק-יסוד: הממשלה#סעיף 34|סעיף 34 לחוק־יסוד: הממשלה}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אחות למניעת זיהומים“ – אחות מוסמכת שסיימה קורס על־בסיסי במניעת זיהומים שקיבלה הכרה רשמית של משרד הבריאות ומועסקת ביחידה למניעת זיהומים;
{{ח:ת|סוג=הגדרה}} ”אחראי עיבוד נתונים ומחשוב בתחום מניעת זיהומים“ – גורם ייעודי בבתי החולים בקבוצות ייחוס 2 עד 4, שלו כתב מינוי חתום בידי מנהל בית החולים או סגנו, שיהיה אחראי לכל היבטי עיבוד הנתונים והמחשוב בתחום מניעת הזיהומים ויקבל את משימותיו וסדרי הקדימויות לביצוען ממנהל היחידה למניעת זיהומים;
{{ח:ת|סוג=הגדרה}} ”המרכז הארצי“ – המרכז הארצי למניעת זיהומים ועמידות לאנטיביוטיקה במשרד הבריאות;
{{ח:ת|סוג=הגדרה}} ”יעד תצפיות היגיינת ידיים“ – ביצוע תצפיות של 100 הזדמנויות להיגיינת ידיים בחודש לכל 100 מיטות אשפוז מתוקננות בבית החולים;
{{ח:ת|סוג=הגדרה}} ”יחידה למניעת זיהומים בבית החולים“ – הגוף האחראי בבית החולים על מכלול הפעילויות הנדרשות לבקרה ולמניעת זיהומים נרכשים בבית החולים; בבית חולים שבו מספר מיטות האשפוז המתוקננות הוא מעל 400 – גוף כאמור שמנהל רופא מניעת זיהומים בדרגת מנהל יחידה שמועסק במשרה מלאה וכפוף במישרין למנהל המוסד;
{{ח:ת|סוג=הגדרה}} ”סכום תקצוב מרבי“, לגבי תשלום המיועד לקבוצת ייחוס מסוימת – סכום התקצוב המרבי לבתי החולים באותה קבוצת ייחוס;
{{ח:ת|סוג=הגדרה}} ”קבוצת ייחוס“ – הקבוצה שאליה משתייך כל אחד מבתי החולים לפי מספר מיטות האשפוז המתוקננות לפי הפירוט הזה:
{{ח:תתת|(1)}} קבוצת ייחוס מספר 1 – בית חולים שברישיונו כלולות עד 200 מיטות;
{{ח:תתת|(2)}} קבוצת ייחוס מספר 2 – בית חולים שברישיונו כלולות 201 עד 400 מיטות;
{{ח:תתת|(3)}} קבוצת ייחוס מספר 3 – בית חולים שברישיונו כלולות 401 עד 800 מיטות;
{{ח:תתת|(4)}} קבוצת ייחוס מספר 4 – בית חולים שברישיונו כלולות יותר מ־800 מיטות;
{{ח:ת|סוג=הגדרה}} ”רופא מניעת זיהומים“ – רופא שהוא אחד מאלה:
{{ח:תתת|(1)}} רופא מומחה למחלות זיהומיות שכיהן בשנת 2023 בתפקיד מנהל יחידה למניעת זיהומים;
{{ח:תתת|(2)}} רופא מומחה במחלות זיהומיות שסיים התמקצעות במניעת זיהומים ביחידה למניעת זיהומים בבית חולים מקבוצת ייחוס 4, או השתלמות למניעת זיהומים מחוץ לישראל;
{{ח:ת|סוג=הגדרה}} ”תצפיתן היגיינת ידיים“ – איש צוות ביחידה למניעת זיהומים המבצע תצפיות בנושא היגיינת ידיים, שעבר הכשרה ותיקוף במרכז הארצי או באמצעות אחות למניעת זיהומים בבית החולים;
{{ח:ת|סוג=הגדרה}} ”תקנות אמות מידה לחלוקה“ – {{ח:חיצוני|תקנות בריאות העם (אמות מידה לחלוקת סכום נוסף)|תקנות בריאות העם (אמות מידה לחלוקת סכום נוסף), התשפ״ג–2022}}.

{{ח:סעיף|2|תחולה}}
{{ח:ת}} {{ח:חיצוני|תקנות בריאות העם (אמות מידה לחלוקת סכום נוסף)#פרק א|פרק א׳ לתקנות אמות מידה לחלוקה}} יחול על חלוקת סכום נוסף לפי תקנות אלה.

{{ח:סעיף|3|סכום תקצוב נוסף בעד שיפור הפעילות בתחום מניעת הזיהומים}}
{{ח:ת}} סך כל התקצוב הנוסף לפי פרק זה {{ח:הערה|[צ״ל: תקנות אלו]}} יהיה 40 מיליון שקלים חדשים.

{{ח:סעיף|4|סכום תקצוב מרבי}}
{{ח:ת}} לצורך תקצוב לפי תקנות אלה יחושב לכל בית חולים משקל יחסי וסכום תקצוב מרבי, לפי החישוב הזה:
{{ח:תת|(1)}} לכל בית חולים יחושב החלק של מספר מיטות האשפוז המתוקננות בבית החולים, מתוך מספר מיטות האשפוז המתוקננות של כל בתי החולים, ובכל קבוצת ייחוס יוכפל מספר המיטות בשיעורים האלה:
{{ח:תתת|(א)}} בבית חולים השייך לקבוצת ייחוס 1 – יוכפל מספר המיטות ב־1;
{{ח:תתת|(ב)}} בבית חולים השייך לקבוצת ייחוס 2 – יוכפל מספר המיטות ב־1.3;
{{ח:תתת|(ג)}} בבית חולים השייך לקבוצת ייחוס 3 – יוכפל מספר המיטות ב־1.2;
{{ח:תתת|(ד)}} בבית חולים השייך לקבוצת ייחוס 4 – יוכפל מספר המיטות ב־0.8;
{{ח:תת|(2)}} התוצאה המתקבלת לפי פסקה (1) תהיה משקלו היחסי של כל בית חולים; סכום התקצוב המרבי לכל בית חולים, יהיה סך כל התקצוב הנוסף בכל תחום תקצוב, כשהוא מוכפל במשקל היחסי של בית החולים.

{{ח:סעיף|5|סכום תקצוב נוסף בעד כוח אדם}}
{{ח:תת|(א)}} לבית חולים שבו פועלת יחידה למניעת זיהומים יחולק סכום תקצוב נוסף בעד כוח אדם לפי תקנה זו, ובלבד שבית החולים העביר נתונים המאפשרים את מדידת תחום כוח האדם ביחידה.
{{ח:תת|(ב)}} סכום התקצוב המרבי יחולק בעד עמידה מלאה ביעדים המפורטים בפסקאות (1) עד (4), ואולם לעניין פסקאות (2) עד (4) יחולק סכום תקצוב יחסי בעד עמידה חלקית ביעד בתקופה שבין 1 באוקטובר בשנה שקדמה לשנה שקדמה לשנת התקצוב ועד 30 בספטמבר בשנה שקדמה לשנת התקצוב, ולפי שיעור העמידה:
{{ח:תתת|(1)}} 7.5% מסכום התקצוב המרבי יחולקו בעד העסקת מנהל יחידה למניעת זיהומים במשרה מלאה בבתי חולים בקבוצות ייחוס 3 ו־4, ולעניין בתי חולים בקבוצות ייחוס 1 ו־2 יחולקו 12.5% מסכום התקצוב המרבי בעד העסקת מנהל כאמור ב־50% משרה לפחות;
{{ח:תתת|(2)}} 5% מסכום התקצוב המרבי יחולקו בעד העסקת רופא מניעת זיהומים בבתי חולים בקבוצות ייחוס 3 ו־4, נוסף על מנהל היחידה; לעניין זה בית חולים בקבוצת ייחוס 4 יתוקצב בעד העסקת 100% משרת רופא, ובית חולים בקבוצת ייחוס 3 יתוקצב בעד העסקת 50% משרת רופא; 10% מסכום התקצוב המרבי לבתי חולים בקבוצות ייחוס 2 עד 4, ו־12.5% לבתי חולים בקבוצת ייחוס 1, יחולקו בעד העסקת אחות מניעת זיהומים בתקינה של אחות אחת לכל 200 מיטות, במשרה מלאה, ובתקינה של 25% משרה נוספים לכל מחלקה מיוחדת ו־3.3% משרה נוספים לכל חדר ניתוח כללי; לעניין פסקת משנה זו –
{{ח:תתת|סוג=הגדרה}} ”חדר ניתוח כללי“ – חדר ניתוח כללי בלבד בלא חדרי פעולות זעירות או כירורגיה קטנה המתבצעות מחוץ למתחם חדרי ניתוח המרכזי, בלא צנתורי לב ובלא צנתורי מוח;
{{ח:תתת|סוג=הגדרה}} ”מחלקה מיוחדת“ – נוירוכירורגיה, השתלות מח עצם, מחלקת כוויות, השתלות איברים;
{{ח:תתת|(3)}} 2.5% מסכום התקצוב המרבי יחולקו בעד העסקת אחראי עיבוד נתונים ומחשוב בתחום מניעת הזיהומים במשרה מלאה בקבוצת ייחוס 4, וב־50% משרה בקבוצות ייחוס 2 ו־3.

{{ח:סעיף|6|תקצוב נוסף בעד עמידה ביעדי רכישת זיהומים}}
{{ח:תת|(א)}} סכום תקצוב נוסף יחולק בעד תוצאות רכישת הזיהומים שלהלן בתקופה שבין 1 באוקטובר בשנה שקדמה לשנה שקדמה לשנת התקצוב ועד 30 בספטמבר בשנה שקדמה לשנת התקצוב, לפי החישוב המפורט בתקנת משנה (ב), ובלבד שבית החולים מעביר את נתוני התפעול המאפשרים את מדידת היעד וכן לדווח על ימי האשפוז בפילוח חודשי:
{{ח:תתת|(1)}} 8% מסכום התקצוב המרבי יחולקו בעד תוצאות רכישת חיידקי CPE (Carbapenemase producing enterobacterales), ובלבד שבית החולים העביר את הנתונים האלה לכל מקרה רכישה:
{{ח:תתתת|(א)}} תאריך תחילת אשפוז;
{{ח:תתתת|(ב)}} תאריך שחרור מאשפוז;
{{ח:תתתת|(ג)}} תאריך שחרור מאשפוז קודם;
{{ח:תתתת|(ד)}} תאריך לקיחת בדיקת סיקור חיובית ראשונה;
{{ח:תתתת|(ה)}} שם החיידק;
{{ח:תתתת|(ו)}} מנגנון העמידות;
{{ח:תתתת|(ז)}} האם המטופל התקבל לאשפוז מביתו;
{{ח:תתתת|(ח)}} האם המטופל התקבל לאשפוז ממוסד אחר;
{{ח:תתת|(2)}} 8% מסכום התקצוב המרבי יחולקו בעד תוצאות רכישת CRAB (Carbapenem resistant Acinetobacter baumannii) בדגימות קליניות, מלבד כיח, ובלבד שבית החולים העביר את הנתונים המפורטים בפסקה (1);
{{ח:תתת|(3)}} 10% מסכום התקצוב המרבי יחולקו בעד תוצאות רכישת בקטרמיות נרכשות של חיידקי התראה; לעניין זה, רכישת בקטרמיה תיחשב כצמיחה ראשונה של החיידק בדם לאחר למעלה משלושה ימי אשפוז בחולה שלא אובחן עם בקטרמיה של אותו החיידק במוסד אחר, ואפיזודה חוזרת תיחשב ככזו לאחר 14 ימי אשפוז, ובלבד שבית החולים העביר את הנתונים האלה:
{{ח:תתתת|(א)}} תאריך אשפוז בבית החולים;
{{ח:תתתת|(ב)}} תאריך לקיחת בדיקת תרבית דם ראשונה;
{{ח:תתתת|(ג)}} שם מחולל;
{{ח:תתת|(4)}} 6% מסכום התקצוב המרבי יחולקו בעד תוצאות רכישה של CAUTI בכלל המחלקות הפנימיות, לפי ניטור המוגש ליחידה הארצית שלוש פעמים בשנה, ובלבד שבית החולים העביר את הנתונים האלה:
{{ח:תתתת|(א)}} תאריך תחילת אשפוז;
{{ח:תתתת|(ב)}} תאריך שחרור מאשפוז;
{{ח:תתתת|(ג)}} תאריך לקיחת בדיקת תרבית שתן ראשונה;
{{ח:תתתת|(ד)}} שם החיידק;
{{ח:תתתת|(ה)}} האם קיים צנתר שתן;
{{ח:תתתת|(ו)}} תאריך החדרת צנתר;
{{ח:תתתת|(ז)}} תאריך הוצאת צנתר;
{{ח:תתתת|(ח)}} קיומם של סימנים קליניים (חום, כאבי בטן, צריבה בשתן);
{{ח:תתת|(5)}} 8% מסכום התקצוב המרבי יחולקו בעד תוצאות רכישה של CLABSI במחלקות טיפול נמרץ כללי: טיפול נמרץ פנימי, טיפול נמרץ כירורגי, וטיפול נמרץ נשימתי במצטבר לפי ניטור המוגש ליחידה הארצית; בבית חולים שבו אין שום מחלקה שמאפשרת את מדידת היעד, יועבר סכום התקצוב הנוסף לעמידה בפסקה (3); לצורך תקצוב לפי פסקה זו, יעביר בית החולים את הנתונים האלה:
{{ח:תתתת|(א)}} תאריך תחילת אשפוז;
{{ח:תתתת|(ב)}} תאריך שחרור מאשפוז;
{{ח:תתתת|(ג)}} תאריך שחרור מאשפוז קודם;
{{ח:תתתת|(ד)}} תאריך לקיחת בדיקת תרבית דם ראשונה;
{{ח:תתתת|(ה)}} שם החיידק;
{{ח:תתתת|(ו)}} צמיחת אותו חיידק בתרבית ממקור אחר;
{{ח:תתתת|(ז)}} האם קיים צנתר כלי דם מרכזי;
{{ח:תתתת|(ח)}} תאריך החדרת צנתר מרכזי;
{{ח:תתתת|(ט)}} תאריך הוצאת צנתר מרכזי;
{{ח:תתתת|(י)}} האם המטופל מונשם;
{{ח:תתתת|(יא)}} תאריך הנשמה;
{{ח:תתתת|(יב)}} קיומם של סימנים קליניים (חום, שיעול, הפרשה מפצע);
{{ח:תתתת|(יג)}} ממצאים בבדיקת הדמיה.
{{ח:תת|(ב)}} התקצוב בעד עמידה ביעדים יחולק לפי הפירוט הזה:
{{ח:תתת|(1)}} לבית חולים שבו שיעור רכישת הזיהומים המפורטים בתקנת משנה (א)(1) עד (4) הוא מתחת לחציון בקבוצת הייחוס שאליה הוא משתייך, יחולק הסכום המרבי המפורט בכל אחת מהפסקאות;
{{ח:תתת|(2)}} לבית חולים שבו שיעור הרכישה כאמור בפסקה (1) הוא מעל החציון באותה קבוצת ייחוס, אך הוא הראה שיפור של 20% לפחות לעומת תקופת המדידה המקבילה בשנה הקודמת, יחולקו 65% מסכום התקצוב המרבי בכל אחת מהפסקאות;
{{ח:תתת|(3)}} לבית חולים שבו שיעור הרכישה כאמור בפסקה (1) הוא מעל החציון לעומת תקופת המדידה המקבילה בשנה הקודמת אך הוא הראה שיפור של 10% עד 20% יחולקו 30% מסכום התקצוב המרבי בכל אחת מהפסקאות;
{{ח:תתת|(4)}} לעניין תקנת משנה (א)(5), לבית חולים שבו שיעור רכישת הזיהום המפורט בתקנה הוא מתחת ל־1.9 לכל 1,000 ימי צנתר יחולק הסכום המרבי המפורט בפסקה, ולבית חולים ששיעור הרכישה בו הוא בין 1.9 ל־2.5 תחולק מחצית מסכום התקציב המרבי, ובלבד שבית החולים שיפר את תוצאתו במעל 25% לעומת תקופת המדידה המקבילה בשנה הקודמת.

{{ח:סעיף|7|תקצוב נוסף בעד עמידה ביעד תצפיות היגיינת ידיים}}
{{ח:תת|(א)}} 15% מסכום התקצוב המרבי של בית החולים יחולקו בעד עמידה ביעד תצפיות היגיינת ידיים, לפי תצפיות שערך תצפיתן היגיינת ידיים, בתקופה שבין 1 באוקטובר בשנה שקדמה לשנה שקדמה לשנת התקצוב ועד 30 בספטמבר בשנה שקדמה לשנת התקצוב, לפי שיעור העמידה ביעד.
{{ח:תת|(ב)}} תקצוב לפי חלק זה {{ח:הערה|[צ״ל: תקנה זו]}} יחולק לבית חולים רק אם 20% לפחות מהתצפיות שבוצעו בו בוצעו במשמרת שבין השעות 15:00 ו־23:00 או בימים שישי ושבת, ואם 20% לפחות מהתצפיות בוצעו מחוץ למחלקת האשפוז הכללי.

{{ח:סעיף|8|תקצוב נוסף בעד עמידה ביעדי היגיינה וניקיון}}
{{ח:ת}} 20% מסכום התקצוב המרבי יחולקו בעד עמידה ביעדי היגיינה וניקיון סביבתי בתקופה שבין 1 באוקטובר בשנה שקדמה לשנה שקדמה לשנת התקצוב ועד 30 בספטמבר בשנה שקדמה לשנת התקצוב, לפי הפירוט הזה:
{{ח:תת|(1)}} 15% מסכום התקצוב המרבי יחולקו לבית חולים שקיים בו צוות ייעודי של עובד אחד לכל 200 מיטות, שיהיה אחראי על ניקיון כל הסביבה הטיפולית של מטופל המשתחרר מבידוד;
{{ח:תת|(2)}} 5% מסכום התקצוב המרבי יחולקו בעד ביצוע בקרות ניקיון באמצעות יחידת המשק בבית החולים ביחס של 15 בקרות לפחות לכל 100 מיטות אשפוז מתוקננות לחודש, וביצוע בקרות ניקיון נוספות של הסביבה הטיפולית באמצעות צוות מניעת זיהומים באמצעות סמנים כגון ג׳ל פלורסנטי, ATP או תרביות סביבתיות, ביחס של 3 בקרות לפחות לכל 100 מיטות אשפוז מתוקננות לחודש; תקצוב לפי חלק זה {{ח:הערה|[צ״ל: פסקה זו]}} יחולק לפי שיעור העמידה של כל בית החולים בביצוע הפעילות.

{{ח:סעיף|9|יתרה תקציבית}}
{{ח:ת}} נותרה יתרה לאחר חלוקה לפי תקנות אלה, תחולק היתרה באופן שווה בין בתי החולים שבהם פועלת יחידה למניעת זיהומים לטובת ביצוע רכש בתחומים האלה:
{{ח:תת|(1)}} מכשירי אולטרסאונד לבדיקת שארית שתן;
{{ח:תת|(2)}} החלפת מקלות עץ של מגף למקלות אלומיניום;
{{ח:תת|(3)}} מחיצה קשיחה בין חולים מונשמים;
{{ח:תת|(4)}} מד לחץ בלונית לחולה מונשם לשימוש אישי, ידני או אוטומטי;
{{ח:תת|(5)}} עגלות נירוסטה לטיפול ייעודי בצנתר מרכזי;
{{ח:תת|(6)}} מערכת סקשן סבגלוטית וטובוסים מתאימים;
{{ח:תת|(7)}} סדנאות בתחום מניעת זיהומים.

{{ח:סעיף|10|תחילה}}
{{ח:ת}} תחילתן של תקנות אלה ביום א׳ בטבת התשפ״ה (1 בינואר 2025).

{{ח:חתימות|ח׳ בניסן התשפ״ה (6 באפריל 2025)}}
* '''אוריאל בוסו'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]